張楷_(同治進士)

張楷  ， 字仲模 ， 湖北蘄水人 ， 清朝政治人物 ， 進士出身 。 同治十年 （ 1871年 ） 辛未科進士 ， 改翰林院庶吉士 ， 散館授翰林院編修 。 累遷至侍講 。 光緒初年 ， 疏論伊犁事 ， 又請撤總兵周全有卹典 ， 爲時所稱 。 光緒八年 ， 出爲浙江金華府知府 。 因父喪丁憂去官 。 服闋 ， 補山西汾州府知府 ， 籌治汾陽 、 平遙兩縣水利 ， 治獄案多有平反 。 在任七年 ， 考績爲山西最優 。 調太原府 ， 因母喪丁憂未能上任 。 服闋 ， 補河南府 。 調開封府 。 二十五年 （ 1899年 ） ， 反對義和團 ， 力陳 「 邪教不可信 ， 外釁不可開 」 ， 當地因此不受戰亂紛擾 。 八國聯軍入侵京師 ， 創議守防黃河 。 庚子之亂平定 ， 開缺以道員候補 。 光緒三十年 （ 1904年 ） 卒 。 《 清史稿 》 有傳 。